**ДО**

**ПРЕДСЕДАТЕЛЯ НА**

**ОБЩИНСКИ СЪВЕТ –**

**ЕЛИН ПЕЛИН**

**ДОКЛАД**

от Ивайло Петров Симеонов – Кмет на Община Елин Пелин

***Относно:*** *Проект за изменение и допълнение на**Наредба № 2 за определянето и администрирането на местните такси и цени на услуги на територията на Община Елин Пелин, приета с Решение № 867 по Протокол № 35/29.03.2018г. на Общински съвет-Елин Пелин, изм.и доп. с Реш.№ 1052 по Протокол №41 /25.10.18г. на Общински съвет-Елин Пелин).*

**УВАЖАЕМИ ГОСПОДИН ПРЕДСЕДАТЕЛ,  
УВАЖАЕМИ ОБЩИНСКИ СЪВЕТНИЦИ,**

Във връзка с изработването на уеб приложение „Каталог на бизнеса“ и система за управление на съдържанието за нуждите на Община Елин Пелин, в което ще бъде достъпна за граждани директория, съдържаща наименованията и адресите на юридически лица, предлагащи продукти и услуги на територията на Община Елин Пелин, е необходимо да бъдат направени корекции и допълнения в действащата *Наредба № 2 за определянето и администрирането на местните такси и цени на услуги на територията на Община Елин Пелин.*

Уеб приложението съдържа основна част „Каталог на бизнеса“, както и допълнителна рекламна площ, върху която следва да бъдат разположени реклами от физически и юридически лица. С допълненията и корекциите следва да бъдат определени таксите за публикуването, обработката и поддръжката на рекламните кампании в допънителните рекламни карета, спрямо размерите на рекламните банери, техните позиции и продължителността на показване на потребителите на приложението, както и цените на рекламните пакети, които могат да бъдат предоставяни на абонаментен принцип, спрямо обема от функционалности на профила и възможност за публикуване на публично съдържание от физически и юридически лица, като част от „Каталог на бизнеса“.

За да бъде постигната единна уредба на местните такси и цени на услуги, прегледност и достъпност за гражданите, както и с оглед на намаляването на административната тежест за бизнес, в предложението за изменение и допълнение на Наредбата са имплементирано и Решение № 843 от Протокол № 34 от редовно заседание на Общинси съвет – Елин Пелин, проведено на 17.12.2009 г., с което са прието цените за реклама във вестник „Елин Пелин днес“, както и Решенине № 148 от Протокол № 10 от редовно заседание на Общински съвет – Елин Пелин, проведено на 27.03.2008 г., с което са приети цените за публикуване на съобщения и информация на търговски дружества и юридически лица с нестопанска цел и др. на Интернет страницата на Община Елин Пелин /www.elinpelin.org/.

При определяне на цените са спазвани принципите за определяне на размера на таксите за предоставяните услуги, съгласно чл. 4 от настоящата Наредба, а именно за възстановяване на пълните разходи на общината по предоставяне на услугата, създаване на условия за разширяване на предлаганите услуги и повишаване на тяхното качество, както и постигане на по-голяма справедливост при определяне и заплащане на местните такси, съобразно пазарните цени на вида услуги,

С оглед гореизложеното и на основание чл. 44, ал. 1 във връзка с чл. 21, ал. 1, т. 7 и ал. 2 от ЗМСМА, чл. 9 от ЗМДТ, при спазване на изискванията на чл. 8, чл. 11, ал. 3, чл. 26 и чл. 28 от ЗНА, предлагам Общински съвет – Елин Пелин да вземе следното решение:

**ПРОЕКТ!**

**РЕШЕНИЕ № …..**

**На основание чл. 21, ал. 1, т. 7 и ал. 2 от Закона за местното самоуправление и местната администрация и чл. 9 от Закона за местните данъци и такси, и въз основа на доклад, съдържащ мотивирано предложение на Кмета на Община Елин Пелин, и след станалите разисквания, Общински съвет – Елин Пелин, приема предоставения от кмета на Община Елин Пелин проект на Наредба № 2 за определянето и администрирането на местните такси и цени на услуги на територията на Община Елин Пелин, приета с Решение № 867 по Протокол № 35/29.03.2018г. на Общински съвет-Елин Пелин, изм.и доп. с Реш.№ 1052 по Протокол №41 /25.10.18г. на Общински съвет-Елин Пелин), както следва:**

1. **Ал. 1 на чл. 2 се изменя с текст, както следва:**
2. **Стара редакция:**

***Чл. 2.*** *(1) На територията на общината се събират следните местни такси:*

*1. за битови отпадъци;*

*2. за ползване на пазари, тържища, панаири, тротоари, площади и улични платна;*

*3. за ползване на детски ясли, детски кухни, детски градини, домове за социални грижи, лагери, общежития и други общински социални услуги;*

*4. за технически услуги;*

*5. за административни услуги;*

*6. за откупуване на гробни места;*

*7. за дейностите по отглеждане и възпитание в задължителното предучилищно образование за ползване на детската градина или училището извън финансираните от държавата дейности;*

*8. за дейности по обща подкрепа по смисъла на Закона за предучилищното и училищното образование, които не се финансират от държавния бюджет и се осъществяват от центровете за подкрепа за личностно развитие;*

*9. за притежаване на куче;*

*10. други местни такси, определени със закон.*

1. **Нова редакция – изменя се т. 10 и се добавя нова т. 11:**

***Чл. 2.*** *(1) На територията на общината се събират следните местни такси:*

*1. за битови отпадъци;*

*2. за ползване на пазари, тържища, панаири, тротоари, площади и улични платна;*

*3. за ползване на детски ясли, детски кухни, детски градини, домове за социални грижи, лагери, общежития и други общински социални услуги;*

*4. за технически услуги;*

*5. за административни услуги;*

*6. за откупуване на гробни места;*

*7. за дейностите по отглеждане и възпитание в задължителното предучилищно образование за ползване на детската градина или училището извън финансираните от държавата дейности;*

*8. за дейности по обща подкрепа по смисъла на Закона за предучилищното и училищното образование, които не се финансират от държавния бюджет и се осъществяват от центровете за подкрепа за личностно развитие;*

*9. за притежаване на куче;*

*10. за използване на пространство за рекламно-информационна дейност в интернет пространството на Община Елин Пелин и във вестник, издаван от Общината;*

*11. други местни такси, определени със закон.*

1. **Добавя се нов чл. 51а, с текст, както следва:**

„(1) *Рекламно-информационната дейност в интернет пространството на Община Елин Пелин, включващо официалната интернет страница на Община Елин Пелин и интернет страница на “Каталог за бинеса”, се извършва при съблюдаване на изискванията и условията, определени със Заповед на Кмета на Община Елин Пелин и публикувани в интернет-страницата на Община Елин Пелин, след одобряване на проекта, платена такса за поддръжка и съгласно утвърдената тарифа в Приложение № 8.*

*(2) Рекламно-информационната дейност във вестника, издаван от Община Елин Пелин, се извършва по определен със Заповед на Кмета на Община Елин Пелин ред, след платена такса за публикуване, съгласно приложение № 8.*“

1. **Добавя се Приложение № 8 към чл. 51а, с текст, както следва:**

**„*Приложение № 8 към чл. 51а.***

***За цените за извършване на рекламно-информационна дейност в Интернет пространството на Община Елин Пелин и във вестник „Елин Пелин днес“***

1. ***Цените за реклама във вестник „Елин Пелин днес“ са:***

* *За вътрешна страница – 1 лв. на 1 кв. см.;*
* *За последна страница – 1.50 лв. на 1 кв. см.:*
* *За първа страница – 2.00 лв. на 1 кв. см. с ограничение максимална заемана площ до 30 кв. см.*

1. ***Цените за реклама на интернет страницата на Община Елин Пелин /www.elinpelin.org/ са:***

* *За срок от 1 месец – 10 лв.;*
* *За срок от 1 година – 120 лв.*

1. ***Цените за регистриране на физическо или юридическо лице в „Каталог на бизнеса“ на Община Елин Пелин и публикуване на определен обем информация за бизнеса са:***

* *За публикуване на Основни дейности на фирмата, име, телефон, e- mail, сектор, в който работи фирмата, адрес, GPS координати – 0 лв./годишно;*
* *За публикуване на допълнителни елементи като лого, работно време на фирмата, динамичен текст, допълнително описание за дейностите – 20 лв./годишно;*
* *За допълнително публикуване на снимки и линк към сайт, освен гореописаните елементи, - 50 лв./годишно.*

1. ***Цените за използване на рекламни карета в „Каталог за бизнеса“ са:***

|  |  |  |  |  |
| --- | --- | --- | --- | --- |
|  | ***1 седмица*** | ***2 седмици*** | ***1 месец*** | ***3 месеца*** |
| *I* | *6,00 лв* | *10,00 лв* | *20,00 лв* | *50,00 лв* |
| *II* | *5,70 лв* | *9,50 лв* | *19,00 лв* | *47,50 лв* |
| *III* | *5,40 лв* | *9,00 лв* | *18,00 лв* | *45,00 лв* |
| *IV* | *5,10 лв* | *8,50 лв* | *17,00 лв* | *42,50 лв* |
| *V* | *4,80 лв* | *8,00 лв* | *16,00 лв* | *40,00 лв* |
| *VI* | *4,50 лв* | *7,50 лв* | *15,00 лв* | *37,5 лв* |

**4. Наредбата влиза в сила на 01.02.2019 г.**

**…………………………………………**

**/ ИВАЙЛО ПЕТРОВ СИМЕОНОВ –**

**КМЕТ НА ОБЩИНА ЕЛИН ПЕЛИН /**

**Съгласувал:**

Симеона Попгеоргиева –

Секретар на Община Елин Пелин.

**Съгласувал:**

Симка Стоянова –

Директор на дирекция „ФСД“.

**Съгласувал:**

Елена Стойчева –

Ст. експерт „Здравеопазване, спорт, туризъм и етническа интеграция“, Отдел „ОХСД“

**Изготвил:**

Иван Бързаков –

Ст. юрисконсулт, Дирекция „ПАО“

**МОТИВИ  
към**

**Проект за изменение и допълнение на Наредба № 2 за определянето и администрирането на местните такси и цени на услуги на територията на Община Елин Пелин, приета с Решение № 867 по Протокол № 35/29.03.2018г. на Общински съвет-Елин Пелин, изм.и доп. с Реш.№ 1052 по Протокол №41 /25.10.18г. на Общински съвет-Елин Пелин).**

1. **Причини, които налагат приемането на подзаконовия нормативен акт:**

Приемане на изпълнение на Договор за изработването на уеб приложение „Каталог на бизнеса“ и система за управление на съдържанието за нуждите на Община Елин Пелин, в което ще бъде достъпна за граждани директория, съдържаща наименованията и адресите на юридически лица, предлагащи продукти и услуги на територията на Община Елин Пелин, в които ще предоставена възможност на юридическите лица с дейност на територията на община Елин Пелин да разпространяват информация за своята дейност на гражданите на общината – потребители на платформата.

1. **Целите, които се поставят:**

Обединяване на информацията за размерите на цените на нововъведените услуги, във връзка с рекламно-информационна дейност в интернет платформата „Каталог за бизнеса“ и досега прилаганите за предоставяните услуги, във връзка с рекламно-информационна дейност в интернет-страницата на Община Елин Пелин и във вестник „Елин Пелин днес“.

Уеднаквяване на заявяване на намерението да бъде използвана някоя от гореизброеите услуги, както и няколко от тях в съвкупност.

По – детайлно определени условия и изисквания за ползване на гореописаните услуги, чрез въвеждане на единни критерии със Заповед на Кмета на Община Елин Пелин.

1. **Финансови и други средства, необходими за прилагането на новата уредба:**

За прилагането на новата наредба не са необходими допълнителни финансови средства.

1. **Очаквани резултати от прилагането:**

Регулиране на предоставената възможност на бизнеса на територията на община Елин Пелин, с цел предварителен контрол на съдържанието за уместност и съвместимост с целите на платформата, както и поддържане на актуално състояние на информацията, предоставяна на гражданите – потребители на платформата.

Набиране на средства за поддръжка, разширяване и повишаване на качеството на услугата.

1. **Анализ за съответствието с правото на Европейския съюз:**

Европейското законодателство е изградено върху водещите принципи на откритост, публичност и граждански контрол върху дейността на местните власти, което съответства на целите, поставени с предлаганата наредба.

Предлаганите промени в Наредбата не противоречат на норми от по – висока йерархия и на европейското законодателство.

**…………………………………………**

**/ ИВАЙЛО ПЕТРОВ СИМЕОНОВ –**

**КМЕТ НА ОБЩИНА ЕЛИН ПЕЛИН /**

**Съгласувал:**

Симеона Попгеоргиева –

Секретар на Община Елин Пелин.

**Съгласувал:**

Симка Стоянова –

Директор на дирекция „ФСД“.

**Съгласувал:**

Елена Стойчева –

Ст. експерт „Здравеопазване, спорт, туризъм и етническа интеграция“, Отдел „ОХСД“

**Изготвил:**

Иван Бързаков –

Ст. юрисконсулт, Дирекция „ПАО“

На заинтересованите лица се предоставя 30 – дневен срок, считано от **21.12.18 г.,** за предложения и становища по Доклада, мотивите и Проект за изменение и допълнение на Наредба № 2 за определянето и администрирането на местните такси и цени на услуги на територията на Община Елин Пелин, приета с Решение № 867 по Протокол № 35/29.03.2018г. на Общински съвет-Елин Пелин, изм.и доп. с Реш.№ 1052 по Протокол №41 /25.10.18г. на Общински съвет-Елин Пелин).

Докладът, мотивите и Проект за изменение и допълнение на Наредба № 2 за определянето и администрирането на местните такси и цени на услуги на територията на Община Елин Пелин, приета с Решение № 867 по Протокол № 35/29.03.2018г. на Общински съвет-Елин Пелин, изм.и доп. с Реш.№ 1052 по Протокол №41 /25.10.18г. на Общински съвет-Елин Пелин) се публикуват на основание чл. 26, ал. 2 и ал. 3 от Закона за нормативните актове във връзка с чл. 77 от Административнопроцесуалния кодекс.

Предложения могат да бъдат депозирани до Общински съвет – Елин Пелин в сградата на Община Елин Пелин – гр. Елин Пелин, пл. „Независимост“ № 1, ЦУИГ.